Hardwood Flooring in Smoot WY 83126 - Hardwood Flooring
Smoot Floor Installers431 Reviews.
Home > Wyoming > Hardwood Flooring in Smoot WY 83126
Floor Installers in Smoot WY 2018-04-18T14:43:30+00:00
« Hardwood Flooring in Horicon WI 53032
Hardwood Flooring in Skull Valley AZ 86338 » Kameel – my heilige bed – toortsie.com
Kameel – my heilige bed
Januarie 11, 2018 Januarie 11, 2018 ~ Kameel
Ek het hierdie nou so geniet…. maar om die humor agter dit te verstaan plaas ek ‘n vorige inskrywing rondom die heiligheid van my bed.
Ons bed, of beter nog slaapkamer het ‘n storie. Deur die jare het ek stelselmatig elke vertrek in ons huis opgetof, of is dit nou uitgedos; maar ons slaapkamer het agterweë gebly. Die bedkassie was nouwel nie meer ‘n “toolbox” met ‘n gordyntjie om nie; maar die kamer het maar sleg afgesteek teen die res van die huis.
Ons trek stad toe. Die kinders het die nes verlaat, en ek besluit dit is nou uiteindelik my beurt vir ‘n kamer waarvoor ek my nie hoef te skaam nie. Maar ek het my met die klomp misgis, Ken insluitend. Soos een man kom hulle in opstand teen ‘n bed waarop hulle nie mag lê en kuier nie. Die bed word “Mamma se heilige bed,” gedoop.
Jare het intussen verloop maar my bed behou sy status. Dinsdag pas ek ons kleinseun op, en sit ‘n foto van die slapende baba op ons familiegroepie. Dié terugvoer is nie wat ek verwag het nie… maar dit het my lekker laat lag.
Dit dan van Chanté af:
En nogsteeds bly ek lief vir my kinders.
‹ PreviousTyd vir nuwe begin
Next ›Bloedgroep en Banting?
23 thoughts on “Kameel – my heilige bed”
Januarie 11, 2018 om 2:59 nm
Ek lê soos ek lag! Uit die mond van die suigeling… of te wel ons eige kinners, né Kameel.
Januarie 11, 2018 om 3:08 nm
Liewe land Una gaan die kinders ons nooit genade betoon nie? Hulle sit mens gedurig op jou plek. Ek het hierdie een darem gate uit geniet 😀😀😀
Januarie 11, 2018 om 3:48 nm
‘n Mens kan maar net lag!!! Huil gaan nie help nie 😀😀😀😀😀
Januarie 11, 2018 om 3:38 nm
Kinders moet maar die een of ander tyd besef dat kleinkinders ‘n besonder bevoorregte spesie is.
Januarie 11, 2018 om 6:45 nm
Definitief Frannie. Dis ‘n anderste liefde dié!!
Januarie 12, 2018 om 8:39 vm
Praat jy, my ma dans saam my tieners, gmf, sy sou nooit saam my dans toe ek n tiener was nie 🙂 Oudste word Februarie 17jr oud en het die Desember vakansie sommige aande steeds TUSSEN ouma en oupa geslaap. Met hulle 3 se paar dae in n wildreservaat het SY bestuur. Dankie Liewe Jesus vir ouma’s en oupa’s.
Januarie 12, 2018 om 8:57 vm
Dis nou so mooi!!!!
Januarie 12, 2018 om 10:31 vm
Dankie liewe Jesus vir kleinkinders…
Januarie 12, 2018 om 7:03 vm
Natuurlik bly jy lief vir hulle. 😁😂😂😂
Januarie 12, 2018 om 7:12 vm
Eienaardige liefde wat ‘n mens vir jou kinders het. ‘n Mens kan ophou lief wees vir jou man… maar aikôna wanneer dit by jou kroos kom. Soos my ousus eenkeer gesê het….. “Jy hou nie altyd van jou kinders nie, maar jy bly lief vir hulle.” 😄😄😄
Januarie 12, 2018 om 8:30 vm
Ek kan duidelik die gesigsuitdrukking sien as die kinders so vir mekaar kyk en stil beduie dat jy koekoes is oor jou kamer.(Tong in kies hoor! Jy is nie rerig nie!)
Januarie 12, 2018 om 9:06 vm
Scrapy sou ek my aan die klomp steur (skoonseuns ingesluit) was ek lankal koekoes. Lekker rus…. een van die dae is dit “back to Plateau.” 😕
Januarie 12, 2018 om 9:46 nm
Stem saam hul kan mens se kop soms lekker deurmekaar maak. Ja amper weer tyd vir terug hok toe. Wonder of daar beginnertjies gaan wees? Hul is in die begin maar n hand vol so vroeg soggens. Huil en klou aan ma ens! Sal maar solank weer n paar omkoop idees moet uitdink. My kop is so besig met skryf dat my lyf skoon moeg is aan die einde van die dag en dan wil die ou brein mos nie gaan slaap nie. Gaan vanoggend bietjie na Bea kyk-dis n afleiding. Lekker slaap.
Januarie 12, 2018 om 12:45 nm
Whaha, ek is nie enigste een met snipperige kinders nie. Hoe lekker kry ek nou! Karen sit my mooi op my plek: “Nie alles draai om Ma nie!” Sê WIE? Ek is belangrik.
Januarie 12, 2018 om 12:52 nm
Sê ek ook!!! Ons het mos ook ‘n binneste… of hoe?
Januarie 12, 2018 om 12:54 nm
Gee hulle net daai KYK, Kameel. Dan bly hulle gou-gou stil.
Januarie 14, 2018 om 11:01 vm
Lag ek nou kliphard… my seun kom lê nogsteeds op my bed en gesels met my – dit is baie swaar vir my om hom nie te jaag nie. Dit lyk net verkeerd as hy homself so kom neerplak. Maar my dogtertjie, sy doen die geselsding nerens meer nie – ons is half vervreemd van mekaar, daar het ‘n groot stilte tussen ons kom lê en vrymoedigheid met mekaar bestaan nie meer nie, daarom verduur ek maar die man kind se tuismaak op my bed en sy geselse van sy alledaagse lewe 😊
Januarie 15, 2018 om 1:33 nm
Dis jammer oor jou dogter!!! Hoop werklik dinge tussen julle kom weer reg. Dis nie net mooi woorde nie… ek hoop werklik dit kom weer reg. My seun het al gewerk toe hy so met vuil oorpak en al hom kom neerplak het. As ek daaraan terugdink was dit werklik kosbare tye. Geniet maar die man kind in jou bed…. kort voor lank het hy sy eie gesin en dan is alles net ‘n herinnering.
Januarie 15, 2018 om 1:38 nm
Ja ek weet, hy is nou 32 en hy doen dit pens en pootjies en ek los maar. Die lewe is te kort om te worry oor skoon linne. My dogter sal weer haar ouself word want dit is een van my gebede by die Vader se voete.
Januarie 15, 2018 om 12:16 nm
Laat jy my nou terugdink, beste tye ooit toe die kinders nog klein was en Saterdag-oggend by my kom inkruip het
Januarie 15, 2018 om 1:20 nm
Dis van die kosbaarste herinneringe. Lekker tyd om te bind 😊